Proton Persona (BH)

Proton Persona (BH), dengan kod nama P2-31A merupakan sebuah sedan bersegmen-B yang direkabina oleh pengeluar kenderaan tempatan Proton. Siri BH ini menwakili generasi ketiga dan terbaru dari siri Proton Persona. Kenderaan ini dirasmikan pada tanggal 23 Ogos 2016 sebagai pengganti rasmi bagi Persona CM.

Persona BH ini berasaskan platform Proton Iriz yang diperluaskan Ia juga berkongsi enjin VVT 1.6 liter dengan struktur asas Proton Iriz, namun luarannya telah direkayasa semula untuk menampilkan persona yang berbeza. Dalaman kenderaan kebanyakannya tidak jauh berubah dari Iriz, tetapi yang membezakannya hanya dua lapis tema warna.

Persona BH ini adalah satu kelas kecil daripada CM persona, namun ia menawarkan ruangan kepala yang lebih banyak, ruangan kaki yang boleh dibandingkan, dan ruangan but yang jauh lagi besar. Kereta serba baharu ini juga lebih berkuasa, lebih jimat minyak, dan lebih canggih daripada model CM yang lama. Ia merupakan antara model terbaru yang bercirikan konsep USP terbaru Proton yakni 'keselamatan yang mampu dimiliki', malahan juga semua variasi Persona BH telah dianugerahkan dengan kedudukan lima bintang oleh ASEAN NCAP.

Sejarah

Pasca pelancaran 

Proton Persona generasi ketiga (BH) telah dilancarkan secara rasmi pada 23 Ogos 2016 di Setia City Convention Centre di Shah Alam, Malaysia. Majlis pelancaran telah diliputi dalam satu siaran langsung eksklusif oleh  paultan.org , dan telah diluluskan oleh Dato' Sri Mustapa bin Mohamed bagi pihak Kementerian Perdagangan Antarabangsa dan Industri Malaysia.

Persona BH baru adalah model Proton terbaru yang menggunakan plat nama yang sedia ada, dan secara langsung menggantikan second generation Persona (CM) yang telah dihasilkan bermula pertengahan 2007 hingga pertengahan 2016. Pelancaran BH Persona datang kira-kira dua tahun selepas kereta kembarnya, yakni Proton Iriz.

BH Persona berkongsi platform, struktur asas, rangkaian kuasa dan dalaman Iriz, tetapi reka bentuk luarannya telah direkayasa semula sepenuhnya dalam usaha untuk membezakan dirinya sebagai model yang berbeza.  Proton juga telah membuat beberapa penambahbaikan untuk meningkatkan kecekapan bahan api dan mengurangkan bunyi bising, getaran dan kekasaran (NVH) dalam enjin VVT 1.6 liter. CVT juga telah diperhalusi bagi pemanduan yang lebih lancar.

Pada waktu pelancaran, kereta Persona baharu ditawarkan dalam empat varian iaitu Standard Manual, Standard CVT, Executive CVT dan Premium CVT. Semua varian Persona BH dilengkapi jaringan keselamatan sistem kawalan dinamik kenderaan (VDC), 'ECO Drive Assist', sensor parkir depan dan belakang dan rim tayar aloi 15 inci.  Pelbagai tahap trim ditawarkan berbeza terutamanya dari segi penambahbaikan kit dan kosmetik, dan sebaliknya secara mekanikal semua model adalah sama dengan pengecualian bilangan beg udara.

Beg udara depan berkembar terdapat dalam varian Standard dan Executive, manakala untuk model Premium ditambah pula dengan beg udara sisi berkembar dan beg udara langsir berkembar untuk mencapai jumlah enam beg. ASEAN NCAP telah menganugerahkan penarafan lima bintang penuh bagi semua varian BH Persona. Julat harga ditawarkan dalam lingkungan RM46,350 sehingga RM60,800.

Sehingga 19 September 2016, Proton telah menerima 8,000 tempahan untuk Persona baru, di mana 2,000 telah dihantar. Daripada jumlah 8,000, 45% adalah untuk varian Premium, bertentangan dengan ramalan asal Proton di mana model asas Standard dijangka menjadi penjual terbaik.  Selain itu, 35% daripada tempahan adalah untuk warna Carnelian Brown, dan lagi 5% adalah untuk edisi terhad model Premium SE. Proton menyasarkan jualan antara 3,000 dan 4,000 unit sebulan.

Lihat juga 
Proton Iriz, kereta hatchback yang sepadan

Anugerah dan pengiktirafan 

Kereta Kompak Terbaik - Anugerah Pilihan Pengarang Carsifu 2016
Model Paling Meningkat dari Segi Kecekapan Bahan Api - Anugerah Kereta Tahunan (COTY) Malaysia 2016
Kompak Sedan (Pemenang Gangsa) - Anugerah Pilihan Ramai Carlist.my 2018

Rujukan

Pautan luar 

 Proton Persona website

Persona (BH)
Kereta padat